Han gikk som mange i familien, for Idrettslaget Try og ble norgesmester to ganger. Under den andre verdenskrig ble han utdannet flyger ved Little Norway i Canada (1942-43), og ble deretter stasjonert ved 333 (N) Squadron ved Leuchars i Skottland. Han omkom med fenrik Bård Carl Benjaminsen da flyet, en De Havilland DH 98 Mosquito, ble skutt ned i 1944 under rekognosering ved Eigerøya utenfor Egersund. I luftkampen ble også det tyske flyet, en Junkers Ju 88, skutt ned, og begge flyene forsvant. De to pilotene hadde senhøstes 1943 selv to nedskytninger utenfor Florø og Molde.